ประกาศคณะกรรมการกํากับหลักทรัพย์และตลาดหลักทรัพย์ที่ กข. 8 /2554เรื่อง การอนุญาตการประกอบธุรกิจสัญญาซื้อขายล่วงหน้าประเภท การเป็นตัวแทนซื้อขายสัญญาซื้อขายล่วงหน้าที่จํากัดเฉพาะ สัญญาซื้อขายล่วงหน้าที่เกี่ยวกับโลหะมีค่า อาศัยอํานาจตามความในมาตรา 9 และมาตรา 16 วรรคสาม แห่งพระราชบัญญัติสัญญาซื้อขายล่วงหน้า พ.ศ. 2546 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 36 มาตรา 41 มาตรา 43 และมาตรา 45 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ให้ยกเลิกประกาศคณะกรรมการกํากับหลักทรัพย์และตลาดหลักทรัพย์ ที่ กข. 16/2551 เรื่อง การอนุญาตการประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าที่จํากัดเฉพาะสัญญาซื้อขายล่วงหน้าที่เกี่ยวกับทองคํา ลงวันที่ 14 พฤศจิกายน พ.ศ. 2551ข้อ ๒ ในประกาศนี้ "ธุรกิจตัวแทนซื้อขายสัญญาที่เกี่ยวกับโลหะมีค่า" หมายความว่า ธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าที่จํากัดเฉพาะสัญญาซื้อขายล่วงหน้าที่เกี่ยวกับโลหะมีค่า"ผู้ประกอบธุรกิจซื้อขายโลหะมีค่า" หมายความว่า บุคคลที่ประกอบธุรกิจเกี่ยวกับการซื้อหรือขายโลหะมีค่าในประเทศไทย"ผู้ถือหุ้นรายใหญ่" หมายความว่า ผู้ที่ถือหุ้นหรือรับประโยชน์จากหุ้นเกินกว่าร้อยละสิบของจํานวนหุ้นที่มีสิทธิออกเสียงทั้งหมดของผู้ขอรับใบอนุญาต เพื่อประโยชน์ตามความในวรรคหนึ่ง ผู้รับประโยชน์จากหุ้น หมายความถึง ผู้รับประโยชน์จากหุ้นตามที่กําหนดในมาตรา 25 วรรคสี่"โลหะมีค่า" หมายความว่า ทองคํา เงิน (silver) หรือแพลทินัมหมวด ๑ คุณสมบัติของผู้ขอรับใบอนุญาต ข้อ ๓ ผู้ขอรับใบอนุญาตประกอบธุรกิจตัวแทนซื้อขายสัญญาที่เกี่ยวกับโลหะมีค่าต้องเป็นบริษัทจํากัดหรือบริษัทมหาชนจํากัดที่จัดตั้งขึ้นใหม่เพื่อขอรับใบอนุญาตประกอบธุรกิจดังกล่าว โดยมีผู้ประกอบธุรกิจซื้อขายโลหะมีค่าซึ่งประกอบกิจการอย่างต่อเนื่องเป็นเวลาไม่น้อยกว่าสามปี รายใดรายหนึ่งหรือหลายรายถือหุ้นเกินกว่าร้อยละห้าสิบของจํานวนหุ้นที่มีสิทธิออกเสียงทั้งหมดของบริษัทข้อ ๔ ผู้ขอรับใบอนุญาตจะได้รับใบอนุญาตประกอบธุรกิจตัวแทนซื้อขายสัญญาที่เกี่ยวกับโลหะมีค่า ต่อเมื่อมีคุณสมบัติดังต่อไปนี้(1) มีทุนจดทะเบียนซึ่งชําระแล้วไม่น้อยกว่าหนึ่งร้อยล้านบาท(2) ไม่มีเหตุการณ์ที่อาจมีผลกระทบต่อสถานะทางการเงินหรือการดําเนินงานของผู้ขอรับใบอนุญาต(3) แสดงได้ว่ามีกรรมการอย่างน้อยหนึ่งคนเป็นผู้มีประสบการณ์การทํางานในธุรกิจเกี่ยวกับการซื้อหรือขายโลหะมีค่าหรือสัญญาซื้อขายล่วงหน้าที่เกี่ยวกับโลหะมีค่าไม่น้อยกว่าสามปี (4) แสดงได้ว่าบุคคลที่เป็นกรรมการ ผู้จัดการ หรือบุคคลผู้มีอํานาจในการจัดการซึ่งเป็นผู้รับผิดชอบเกี่ยวกับการประกอบธุรกิจสัญญาซื้อขายล่วงหน้าของผู้ที่จะได้รับใบอนุญาตมีคุณสมบัติและไม่มีลักษณะต้องห้ามตามมาตรา 24 และประกาศคณะกรรมการกํากับตลาดทุนว่าด้วย คุณสมบัติและลักษณะต้องห้ามของกรรมการและผู้บริหารของผู้ประกอบธุรกิจสัญญาซื้อขายล่วงหน้า(5) แสดงได้ว่าบุคคลที่เป็นผู้ถือหุ้นรายใหญ่ไม่มีลักษณะต้องห้ามตามมาตรา 25 วรรคสอง และประกาศคณะกรรมการกํากับตลาดทุนว่าด้วยลักษณะต้องห้ามของผู้ถือหุ้นรายใหญ่ของผู้ประกอบธุรกิจสัญญาซื้อขายล่วงหน้า และในกรณีที่ผู้ถือหุ้นรายใหญ่เป็นนิติบุคคล กรรมการ ผู้จัดการ และหุ้นส่วนของนิติบุคคลนั้นต้องไม่มีลักษณะต้องห้ามดังกล่าวด้วย(6) แสดงได้ว่าจะมีการบริหารงานที่ดีและมีประสิทธิภาพ(7) แสดงได้ว่าจะมีนโยบายและมาตรการในการป้องกันความขัดแย้งทางผลประโยชน์การป้องกันการล่วงรู้ข้อมูลภายในระหว่างหน่วยงานและบุคลากร การควบคุมภายใน และการบริหารความเสี่ยงในการประกอบธุรกิจตัวแทนซื้อขายสัญญาที่เกี่ยวกับโลหะมีค่าที่มีประสิทธิภาพ รวมทั้งมีมาตรการในการควบคุมและติดตามให้มีการดําเนินงานตามนโยบายและมาตรการที่วางไว้(8) แสดงได้ว่าจะมีระบบงานที่มีความพร้อมในการประกอบธุรกิจตัวแทนซื้อขายสัญญาที่เกี่ยวกับโลหะมีค่า(9) แสดงได้ว่าจะมีความพร้อมด้านบุคลากรเพื่อรับผิดชอบงานด้านธุรกิจตัวแทนซื้อขายสัญญาที่เกี่ยวกับโลหะมีค่าหมวด ๒ ขั้นตอนการขอรับใบอนุญาตและค่าธรรมเนียม ข้อ ๕ ให้ผู้ขอรับใบอนุญาตยื่นคําขอต่อสํานักงาน ก.ล.ต. พร้อมเอกสารหลักฐานประกอบคําขอตามแบบและวิธีการที่สํานักงาน ก.ล.ต. จัดไว้บนเว็บไซต์ของสํานักงาน ก.ล.ต.ข้อ ๖ ในกรณีที่สํานักงาน ก.ล.ต. พิจารณาเห็นว่าผู้ขอรับใบอนุญาตเป็นผู้มีลักษณะและคุณสมบัติถูกต้องและครบถ้วนตามที่กําหนดในข้อ 3 และข้อ 4 ให้สํานักงาน ก.ล.ต. เสนอเรื่องต่อคณะกรรมการ ก.ล.ต. เพื่อพิจารณาออกใบอนุญาตภายในหกสิบวันนับแต่วันที่สํานักงาน ก.ล.ต. ได้รับคําขอและเอกสารหลักฐานครบถ้วน และคณะกรรมการ ก.ล.ต. จะพิจารณาให้แล้วเสร็จภายในสามสิบวันนับแต่วันที่ได้รับเรื่องจากสํานักงาน ก.ล.ต.ใบอนุญาตประกอบธุรกิจตัวแทนซื้อขายสัญญาที่เกี่ยวกับโลหะมีค่า ให้เป็นไปตามแบบท้ายประกาศนี้ข้อ ๗ ค่าธรรมเนียมในการขอรับใบอนุญาตและการออกใบอนุญาตประกอบธุรกิจสัญญาซื้อขายล่วงหน้าตามประกาศนี้ ให้เป็นดังนี้(1) คําขอรับใบอนุญาตประกอบธุรกิจตัวแทนซื้อขายสัญญาที่เกี่ยวกับโลหะมีค่า คําขอละ 30,000 บาท (2) ใบอนุญาตประกอบธุรกิจตัวแทนซื้อขายสัญญาที่เกี่ยวกับโลหะมีค่า ฉบับละ 500,000 บาท ให้ผู้ได้รับใบอนุญาตชําระค่าธรรมเนียมใบอนุญาตในวันที่ได้รับใบอนุญาตหมวด ๓ เงื่อนไขการเป็นผู้ได้รับใบอนุญาต ข้อ ๘ ผู้ได้รับใบอนุญาตประกอบธุรกิจตัวแทนซื้อขายสัญญาที่เกี่ยวกับโลหะมีค่า ต้องปฏิบัติตามเงื่อนไขดังต่อไปนี้(1) จะเริ่มประกอบธุรกิจตัวแทนซื้อขายสัญญาที่เกี่ยวกับโลหะมีค่าได้ต่อเมื่อสํานักงาน ก.ล.ต. ตรวจสอบแล้วเห็นว่า ผู้ได้รับใบอนุญาตมีการบริหารงาน มีนโยบายและมาตรการ รวมทั้งความพร้อมในการประกอบธุรกิจตามข้อ 4(6) (7) (8) และ (9) ซึ่งได้แสดงไว้ในคําขอรับใบอนุญาตแล้ว เว้นแต่กรณีที่มีความแตกต่างกันในรายละเอียดซึ่งมิได้ทําให้คุณสมบัติดังกล่าวซึ่งได้แสดงไว้ในคําขอรับใบอนุญาตเปลี่ยนแปลงไปในสาระสําคัญ(2) ต้องดํารงคุณสมบัติและดําเนินการในเรื่องที่แสดงไว้ในข้อ 4 ตลอดเวลาที่ประกอบธุรกิจตัวแทนซื้อขายสัญญาที่เกี่ยวกับโลหะมีค่า(3) ต้องดํารงสัดส่วนการถือหุ้นให้มีลักษณะตามที่กําหนดไว้ในข้อ 3 ตลอดเวลาที่ได้รับใบอนุญาตประกอบธุรกิจตัวแทนซื้อขายสัญญาที่เกี่ยวกับโลหะมีค่า ในกรณีที่ผู้ได้รับใบอนุญาตไม่สามารถปฏิบัติให้เป็นไปตามเงื่อนไขที่กําหนดในวรรคหนึ่ง คณะกรรมการ ก.ล.ต. อาจเพิกถอนใบอนุญาตดังกล่าวได้หมวด ๔ บทเฉพาะกาลและวันมีผลใช้บังคับของประกาศ ข้อ ๙ ให้ถือว่าผู้ได้รับใบอนุญาตประกอบธุรกิจสัญญาซื้อขายล่วงหน้าประเภทการเป็นตัวแทนซื้อขายสัญญาซื้อขายล่วงหน้าที่จํากัดเฉพาะสัญญาซื้อขายล่วงหน้าที่เกี่ยวกับทองคําตามประกาศคณะกรรมการกํากับหลักทรัพย์และตลาดหลักทรัพย์ซึ่งถูกยกเลิกโดยประกาศนี้อยู่แล้วในวันก่อนวันที่ประกาศนี้ใช้บังคับ เป็นผู้ได้รับใบอนุญาตประกอบธุรกิจตัวแทนซื้อขายสัญญาที่เกี่ยวกับโลหะมีค่าตามประกาศนี้ผู้ได้รับใบอนุญาตตามวรรคหนึ่งต้องปฏิบัติตามเงื่อนไขการเป็นผู้ได้รับใบอนุญาตที่กําหนดไว้ในประกาศนี้ และจะให้บริการเป็นตัวแทนซื้อขายสัญญาซื้อขายล่วงหน้าที่เกี่ยวกับโลหะมีค่านอกเหนือจากทองคําได้ต่อเมื่อสํานักงาน ก.ล.ต. ตรวจสอบแล้วเห็นว่าผู้ได้รับใบอนุญาตมีบุคลากรที่มีความพร้อมในการให้บริการด้านสัญญาซื้อขายล่วงหน้าที่เกี่ยวกับโลหะมีค่าอย่างเพียงพอแล้วให้ผู้ได้รับใบอนุญาตตามวรรคหนึ่งดําเนินการคืนใบอนุญาตเดิมและรับใบอนุญาตใหม่ตามประกาศนี้ ต่อสํานักงาน ก.ล.ต. โดยให้ได้รับยกเว้นค่าธรรมเนียมตามประกาศนี้ ข้อ ๑๐ ประกาศนี้ให้ใช้บังคับตั้งแต่วันที่ 1 พฤษภาคม พ.ศ. 2554 เป็นต้นไปผู้มีอํานาจลงนาม - ประกาศ ณ วันที่ 28 เมษายน พ.ศ. 2554 (นายวิจิตร สุพินิจ) ประธานกรรมการ คณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เพื่อเปิดโอกาสให้ผู้ประกอบธุรกิจซื้อขายโลหะมีค่าที่มีคุณสมบัติเหมาะสมและมีความพร้อมในด้านการเงินและการบริหารงานสามารถประกอบธุรกิจสัญญาซื้อขายล่วงหน้าประเภทตัวแทนซื้อขายสัญญาซื้อขายล่วงหน้าที่จํากัดเฉพาะสัญญาซื้อขายล่วงหน้าที่เกี่ยวกับโลหะมีค่าได้ จึงจําเป็นต้องออกประกาศนี้